ইসলামি বৈবাহিক আইনশাস্ত্র
বিবাহের আরবী শব্দ হলো নিকাহ। নিকাহ এর শাব্দিক অর্থ হলো, একত্রিত হওয়া, নারী পুরুষ মিলিত হওয়া। পারিভাষিক অর্থে নিকাহ বা বিবাহ বলা হয়। ইসলামী শরীয়াহ আইন অনুযায়ী, বিবাহ হল একজন নারী ও একজন পুরুষের মধ্যে নিষ্পন্ন বৈধ বন্ধন ও সামাজিক চুক্তি । ইসলামে বিবাহ হল একটি সুন্নাহ বা মুহাম্মাদ (সাঃ)এর আদর্শ এবং ইসলামে বিবাহ করার জন্য অত্যন্ত জোরালোভাবে পরামর্শ দেয়া হয়েছে। পাশাপাশি, ইসলামে সন্ন্যাসজীবন এবং কৌমার্যেরও কঠোর বিরোধিতা করা হয়েছে। একজন ব্যক্তি তখনই বিবাহের বয়সী হবে, যখন সে মানসিক, দৈহিক ও আর্থিকভাবে বৈবাহিক জীবন নির্বাহ করতে সমর্থ হবে । বিশেষ শর্তসাপেক্ষে পুরুষের বহুবিবাহের জন্য ইসলামে অনুমতি দেওয়া হয়েছে, তবে নারীর বহুবিবাহের ক্ষেত্রে ইসলামে নিষেধাজ্ঞা রয়েছে ।
বিভিন্ন ধর্মে সমকামিতা
ইসলামে সমলিঙ্গীয় যৌনতা নিষিদ্ধ| কুরআন ও হাদীসে পূর্ববর্তী ইব্রাহিমীয় ধর্মের মতই কওমে লুতের সমকামিতা ও পুংমৈথুনের ইতিহাস বর্ণিত হয়েছে যেখানে সমকামিতা ত্যাগ না করার চূড়ান্ত পরিণতিতে শাস্তি হিসেবে ঐশী বিপর্যয়ের মাধ্যমে তাদের ধ্বংস হওয়ার কথাও উঠে এসেছে| এছাড়া হাদীসে সডোমি অর্থাৎ পুংমৈথুনকারী বা পুংপায়ুকামী ও সমকামী ব্যক্তিদেরকে হত্যা করার নির্দেশ এসেছে| তবে সমকামিতা নিষিদ্ধ হলেও ইসলামে অযৌন সমলিঙ্গীয় আবেগ বা ভাতৃসুলভ ভালবাকে নিষিদ্ধ করেনি,বরং একে ইসলামী নৈতিকতার একটি অংশ হিসেবে ইসলামী সম্পর্কের সকল স্তরেই লক্ষনীয়ভাবে উৎসাহিত করা হয়েছে। ঐতিহ্যবাহী ইসলামী সাহিত্যিকগণও সতীত্ব বজায় রেখে এরুপ ভাতৃসুলভ সম্পর্ককে তাদের উপন্যাস ও রচনার গুরুত্বপূর্ণ উপজীব্য হিসেবে ব্যবহার করেছেন।